Цхьа могӀа меттанашкахь, царна юкъахь ду оьрсийн, ингалсан, французийн меттанаш, дешдекъийн яц юкъаметтиг ша дакъа долчун маьӀнин чулацаман а, дош морфологин агӀора декъаран а. Оцу меттанашкара дешдакъойн дозанаш лалаш хуьлу, цхьан а морфемех, цхьанне грамматикин кепех ца йозуш дӀасахилало цхьацца модификацешкахь. Нагахь лом дашехь цхьа дешдакъа делахь, цуо шена чулоцу берриг орам, ткъа лоьмо кепехь хьалхарчу дешдекъо шена чу ораман дакъий бен ца лоцу, ткъа дисина ораман тӀаьхьара элп дӀакхета чаккхенах, шолгӀа дешдакъа а кхуллуш. Аналогин хьал хуьлу дешнаш хӀитталучехь, цхьаьна дешдекъан юкъакхочу, масала, дешхьалхенан чаккхенгара дакъа а, тӀаьхьарчу дешан хьалхара дакъа а. Наггахь, масала, французийн маттахь, дешдекъе цхьаьнатохало шина  гоьнан дешнийн юьхьиг а, чаккхе а. Оьрсийн маттахь, нагахь ши дош гӀоьнан дацахь, царна юкъара дешдекъан доза дукха хьолахь доккху.